गर्मी इसलिए पड़ रही
वेदर रिपोर्टर| जयपुर. महीनादिसंबर का है, लेकिन सर्दी सिर्फ कहने भर को है। लगातार दो हफ्तों तक प्रदेश को कंपाने वाली सर्दी अब खुद कांप रही है। दरअसल, अब तक लगातार गिर रहा पारा अब चढ़ने लगा है। अजमेर और उदयपुर में तो दिसंबर में दिन के तापमान ने पिछले दो साल का रिकॉर्ड तोड़ दिया है। प्रदेश के कई जिलों में पारा 30 डिग्री तक पहुंच गया है। जयपुर में सोमवार को दिन का तापमान 27.9 डिग्री रिकॉर्ड किया गया, यानी सामान्य से 4 डिग्री ज्यादा। कोटा में पिछले 48 घंटों में दिन के तापमान में करीब 3.6 डिग्री की बढ़ोतरी हुई है, जबकि इस अवधि में रात का तापमान करीब 3.4 डिग्री उछल गया। उधर, रात का तापमान 11.6 डिग्री दर्ज किया गया, जो सामान्य से 2.6 डिग्री ज्यादा रहा।
फोटो : राजेश कुमावत
hin_Deva hin_Deva mar_Deva